கேள்வி: சோடியம் அயோடைடு - தாலியம் கலப்பிடப்பட்ட NaI(Tl) மினுமினுப்பாக்கிகள் பற்றி விளக்கவும்.
பதில்: சோடியம் அயோடைடு தாலியம் சேர்க்கப்பட்டு செயலூக்கப்படுகிறது. பின்னர் இது கதிர்வீச்சு அயனியாக்கத்தின் போது போட்டன் எனப்படும் ஒளியன்களை ( மினுக்குகள்) உமிழ்கிறது. இவையே அடர்வு காணி அல்லது மினுமினுப்பு காணியாகவும் மரபார்ந்த வகையில் அணுக்கரு மருத்துவம் , புவி இயற்பியல், அணுக்கரு இயற்பியல் மற்றும் சுற்றுச் சூழல் அளவீடுகளிலும் பயன்படுத்தப்படுகிறது. பரவலாக NaI(Tl) மினுமினுக்கும் பொருளாகப் பயன்படுத்தப்படுகிறது. சோடியம் அயோடைடு நீர் உறிஞ்சும் தன்மை கொண்டது என்பதால், NaI(Tl) படிகம் காற்றுப்புகாமலைடத்த ஒளிபெருக்கிக் குழாய்களில் பிணைக்கப்படுகின்றன. கதிர்வீச்சுக் கடினத்தன்மை, பின்னொளிர்வு, ஒளிபுகும் பண்பு முதலிய சில அளபுருக்களை படிக வளர்ச்சியில் சில மாறுதல்களைச் செய்வதன் மூலமாக அடையமுடியும். உயர்நிலை செயலூக்கம் பெற்ற படிகங்கள் அதிகத் தரமிக்க எக்சு கதிர் உணரிகளாகப் பயன்படுகின்றன. ஒற்றை அல்லது பலபடிக சோடியம் அயோடைடுகள் இதற்காகப் பயன்படுத்தப்படுகின்றன. இதனுடைய அதிகபட்ச அலைநீள வெளிப்பாட்டு அளவு 415 நானோ மீட்டர்ஆகும்